फुटबलर अन्जन विष्ट बने वर्ष पुरुष खेलाडी
राष्ट्रिय फुटबल टिमका सदस्य अन्जन विष्ट एनएसजेएफ पल्सर स्पोर्ट्स अवार्ड-२०७८ को वर्ष पुरुष खेलाडी घोषित भएका छन् । नेपाल खेलकुद पत्रकार मञ्चको आयोजनामा दिइने उक्त अवार्ड मंगलबार एक कार्यक्रमका बीच विष्टलाई प्रदान गरिएको हो । 
काठमाडौँ — राष्ट्रिय फुटबल टिमका सदस्य अन्जन विष्ट एनएसजेएफ पल्सर स्पोर्ट्स अवार्ड-२०७८ को वर्ष पुरुष खेलाडी घोषित भएका छन् । नेपाल खेलकुद पत्रकार मञ्चको आयोजनामा दिइने उक्त अवार्ड मंगलबार एक कार्यक्रमका बीच विष्टलाई प्रदान गरिएको हो । वर्ष पुरुष खेलाडीको मनोनयनमा नेपाली राष्ट्रिय टिमका गोलरक्षक किरण चेम्जोङ, क्रिकेटरद्वय कुशल भुर्तेल र दीपेन्द्रसिंह ऐरी र ब्याडमिन्टल खेलाडी प्रिन्स दाहाल थिए । उनीहरूलाई पछि पार्दै विष्ट वर्ष पुरुष खेलाडी घोषित भएका हुन् ।उनले अवार्डसँगै बजाज पल्सर मोटरसाइल प्राप्त गरे ।विष्टले विश्वकप-२०२२ छनोट तथा एसियन कप-२०२३ को छनोटमा चाइनिज ताइपेईविरुद्ध गोल गरेका थिए । त्यस्तै १३औं साफ च्याम्पियनसिपमा उनले श्रीलंका र बंगलादेशविरुद्धसमेत गोल गरेका थिए । उनी गत वर्षको नेपाल सुपर लिगका सर्वोत्कृष्ट खेलाडीसमेत हुन् ।तस्बिर : एनएसजेएफ